COMUNICAT

Stimați cetățeni ai municipiului Câmpulung Moldovenesc,
Vă informăm că în data de 26 august 2026, în intervalul orar 09:30 – 10:30, va fi necesară pornirea temporară a iluminatului public pe raza municipiului Câmpulung Moldovenesc.
Această măsură este necesară pentru efectuarea verificărilor în cadrul recepției investiției „ASIGURAREA INFRASTRUCTURII PENTRU TRANSPORTUL VERDE – ITS (sisteme inteligente de management urban), ÎN MUNICIPIUL CÂMPULUNG MOLDOVENESC, JUDEȚUL SUCEAVA”, proiect finanțat prin Planul Național de Redresare și Reziliență (PNRR), în baza Contractului de finanțare nr. 19867/16.12.2023 și a Actului adițional nr. 1/2023, în cadrul PNRR/2022/C10/I1.2 – Runda 2.
În cadrul proiectului au fost realizate o serie de investiții menite să contribuie la creșterea siguranței și fluidizarea circulației auto și pietonale, precum și la îmbunătățirea condițiilor de deplasare pentru toți participanții la trafic. Printre acestea se numără:
· modernizarea unor intersecții pentru creșterea siguranței și fluidizarea traficului;
· dotarea intersecțiilor și a trecerilor de pietoni cu sisteme automate de dirijare a circulației și dispozitive de comunicație;
· instalarea de dispozitive acustice pentru persoanele nevăzătoare la trecerile de pietoni modernizate;
· instalarea unor sisteme de iluminat suplimentar la trecerile de pietoni;
· instalarea unor echipamente pentru detectarea și afișarea vitezei autovehiculelor pe ecrane LED;
· montarea unor ecrane de informare de tip VMS (Variable Message Signs), care permit afișarea automată sau controlată a unor informații utile participanților la trafic.
Întrucât, în cadrul procedurii de recepție, este necesară verificarea funcționării sistemelor de iluminat suplimentar instalate la trecerile de pietoni, iluminatul public va fi pornit, în mod temporar și controlat, pe timpul zilei, în intervalul menționat.
Subliniem faptul că această pornire a iluminatului public în timpul zilei este strict necesară pentru verificarea tehnică și recepția investiției și nu reprezintă o modificare permanentă a programului de funcționare a iluminatului public.
Vă mulțumim pentru înțelegere și pentru sprijinul acordat în derularea și finalizarea acestei investiții, care are ca obiectiv creșterea siguranței și fluidizarea circulației auto și pietonale în municipiul Câmpulung Moldovenesc.

                                         Cu stimă,   
                                                         
P R I M A R,
                                                      Negură Mihăiţă

